Document ID: 31995R0838

Padomes Regula (EK, Euratom, EOTK) Nr. 838/95
(1995. gada 10. aprīlis),
ar kuru groza Regulu (EK, Euratom, EOTK) Nr. 1826/69, ar ko nosaka formu caurlaidei, ko izdod iestāžu locekļiem un darbiniekiem
EIROPAS SAVIENĪBAS PADOME,
ņemot vērā 7. panta 1. punktu Protokolā par privilēģijām un imunitāti Eiropas Kopienās, kas pievienots Līgumam par vienotas Eiropas Kopienu Padomes un vienotas Eiropas Kopienu Komisijas izveidi,
tā kā, ievērojot Regulu (EOTK, EEK, Euratom) Nr. 1826/69 [1], iestāžu locekļiem un darbiniekiem izdodamās caurlaides ir sagatavotas deviņās valodās;
tā kā, ievērojot Eiropas Savienības paplašināšanos, caurlaides būtu jāsagatavo vienpadsmit valodās un tādēļ būtu jāpielāgo minētajai regulai pievienotais paraugs,
IR PIEŅĒMUSI ŠO REGULU.
1. pants
Regulas (EOTK, EEK, Euratom) Nr. 1826/69 pielikumu aizstāj ar šīs regulas pielikumu.
2. pants
Tās caurlaides, kuru derīguma termiņš vēl nav beidzies, ir derīgas, līdz tiek izdota šajā regulā noteiktās formas caurlaide.
3. pants
Šī regula stājas spēkā dienā, kad to publicē Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Luksemburgā, 1995. gada 10. aprīlī

Labels: 10
11
15